Euroopan parlamentin päätöslauselma, joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2001 — Pääluokka VI — Talous- ja sosiaalikomitea



Virallinen lehti nro L 148 , 16/06/2003 s. 0055 - 0056

Virallinen lehti nro 064 E , 12/03/2004 s. 0226 - 0227



Euroopan parlamentin päätöslauselma, joka sisältää huomautukset päätökseen vastuuvapaudesta Euroopan unionin yleisen talousarvion toteuttamisesta varainhoitovuonna 2001 - Pääluokka VI - Talous- ja sosiaalikomitea EUROOPAN PARLAMENTTI, joka ottaa huomioon Euroopan unionin varainhoitovuoden 2001 konsolidoidun tulostilin ja taseen (SEC(2002) 405 - C5-0246/2002), ottaa huomioon tilintarkastustuomioistuimen vuosikertomuksen varainhoitovuodelta 2001 ja toimielinten vastaukset (C5-0538/2002)(1), ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0538/2002), ottaa huomioon neuvoston 7. maaliskuuta 2003 antaman suosituksen (C5-0087/2003), ottaa huomioon EY:n perustamissopimuksen 272 artiklan 10 kohdan ja 275 artiklan, ottaa huomioon 21. joulukuuta 1977 annetun varainhoitoasetuksen(2) 22 artiklan 2 ja 3 kohdan ja 25. kesäkuuta 2002 annetun varainhoitoasetuksen(3) 50 artiklan, ottaa huomioon työjärjestyksen 93 a artiklan ja liitteen V, ottaa huomioon talousarvion valvontavaliokunnan mietinnön (A5-0101/2003/rev1), 1. panee tyytyväisenä merkille talous- ja sosiaalikomitean halukkuuden toimittaa vastuuvapauden myöntäjälle koko vuosittainen toimintakertomus(4), jonka sen valtuutetut tulojen ja menojen hyväksyjät ovat laatineet uuden varainhoitoasetuksen 60 artiklan 7 kohdan mukaisesti; 2. panee tyytyväisenä merkille edistymisen, jota talous- ja sosiaalikomitea on saavuttanut riippumattoman sisäisen tarkastajan ja taloudellisia sääntöjenvastaisuuksia käsittelevän elimen käyttöönotossa uuden varainhoitoasetuksen mukaisesti(5); korostaa, että talous- ja sosiaalikomitean sisäisen tarkastajan on oltava valpas tarkastellessaan järjestelmiä ja että siirtotapahtumista vastaavien virkamiesten (ns. varmistajat) on oltava valppaita, koska edellisissä vastuuvapausmietinnöissä on havaittu ongelmia tältä osin; 3. pyytää talous- ja sosiaalikomiteaa toimittamaan vastuuvapauden myöntäjälle jäljennöksen talousarvion toteutusta koskevista sisäisistä säännöistään heti, kun ne on hyväksytty, sekä sisäisen tarkastajan toimintakuvauksen; 4. panee tyytyväisenä merkille toimielinten välisen yhteistyön (kiinteistöt, vakuutustarjoukset), jota on esitelty vastauksissa kyselyyn(6), ja pyytää toimielimiä jatkamaan tämänsuuntaisia pyrkimyksiään; 5. panee tyytyväisenä merkille, että talous- ja sosiaalikomitea esittää varainhoitoanalyysin helppolukuisella tavalla ja informatiivisesti(7); 6. panee tyytyväisenä merkille talous- ja sosiaalikomitean ja alueiden komitean toimet todellisen yhdenvertaisia mahdollisuuksia koskevan politiikan saavuttamiseksi(8) ja kannustaa niitä jatkamaan samaan tapaan; 7. pitää valitettavana, että näiden toimielinten taseeseen oli sisällytetty kirjanpitokäytäntöjen vastaisesti Montoyer-rakennuksen tontin kuoletus; toivoo, että tilintarkastustuomioistuimen suosituksia noudatetaan ja kyseinen kuoletus korjataan vuoden 2002 vastuuvapausmenettelyssä; 8. panee merkille tilintarkastustuomioistuimen arvion(9), jonka mukaan tase-erän "muut aineelliset hyödykkeet" luotettavuutta ei voida taata, koska fyysistä inventaariota ei ole tehty vuoden 1998 jälkeen; panee merkille komiteoiden vastaukset, joiden mukaan fyysinen inventaario saataneen päätökseen vuoden 2002 loppuun mennessä; pyytää tilintarkastustuomioistuinta varmistamaan tämän inventaarion paikkansapitävyyden; 9. panee merkille lausuman, jonka mukaan Belliard-rakennuksen kunnostushanke on sekä aikataulun että laadun suhteen kunnossa(10); pyytää kuitenkin komiteoita toimittamaan vastuuvapauden myöntäjälle 1. heinäkuuta 2003 mennessä raportin kokoustilojen varusteita koskevien tarjouspyyntöjen edistyksestä ja arvioinnin Belliard-hankkeen tähänastisesta kehityksestä moitteettoman varainhoidon näkökulmasta; 10. panee merkille, että molempien komiteoiden laajentumistarpeet on yksilöity ja pyyntö välitetty budjettivallan käyttäjälle; 11. kehottaa Eurooppa-valmistelukunnan jäseniä harkitsemaan huolellisesti talous- ja sosiaalikomitean tehokkuutta ja merkitystä ottaen huomioon, että komissiolla on nykyisin apunaan 300 neuvoa-antavaa elintä ja komiteaa, ja ottamaan huomioon toiminnassa ilmenevät päällekkäisyydet ja toteuttamaan toimia, joilla varmistetaan, etteivät ne enää jatku; 12. muistuttaa, että talous- ja sosiaalikomitea voi ainoastaan tulla kuulluksi ja tehdä suosituksia politiikkaa suunniteltaessa, mutta että Maastrichtin sopimuksessa hyväksytty sosiaalinen vuoropuhelu saattaa johtaa sitovaan lainsäädäntöön; on huolissaan siitä, että työmarkkinaosapuolet suhtautuvat kriittisesti käytettävissään olevien resurssien puutteeseen, mutta huomauttaa toisaalta, että talous- ja sosiaalikomiteasta aiheutuu laajentumisen jälkeen 99,6 miljoonan euron kustannukset (talous- ja sosiaalikomitean lokakuussa 2001 antama selonteko budjettivallan käyttäjille), joskin osa niistä on yhteisiä alueiden komitean kanssa; kehottaa Eurooppa-valmistelukunnan jäseniä ottamaan tämän huomioon käsitellessään Euroopan tulevaisuutta. (1) EYVL C 295, 28.11.2002, s. 1. (2) EYVL L 356, 31.12.1977, s. 1. (3) EYVL L 248, 16.9.2002, s. 1. (4) Kyselyn vastaukset, PE 315.844 (Q3). (5) Kyselyn vastaukset, PE 315.844 (Q2). (6) PE 315.844 (Q4). (7) Katso tulostili, SEC(2002) 405. (8) Kyselyn vastaukset, PE 315.844 (Q3). (9) Vuosikertomus 2001, 7.15 kohta. (10) Kyselyn vastaukset, PE 315.844 (Q1).